คือ ตาข้างขวา มันจะมีจุดๆที่แบบมันจะเห็นตลอดเวลา แต่จะเห็นได้ชัดตอนที่เป็นอะไรที่เป็นสีขาว ถ้าเลื่อนตาไปทางไหน มันก็จะเลื่อนตาม เหมือนถ้าเทียบเป็นกล้องก็คือ เหมือนเลนส์กล้องมีอะไรตืดอยู่ข้างหน้า เป็รอะไรคะ
สวัสดีค่ะ จากอาการดังกล่าวมาอาจจะเป็นวุ้นในตาเสื่อมมากที่สุด การวินิจฉัยอื่นๆเช่นกระจกตาหลุดลอก ม่านตาอักเสบ เยื่อบุตาอักเสบวุ้นในตาเสื่อมเกิดจากการที่สารประกอบของวุ้นในตาตกตะกอนลงมา เศษของวุ้นก็จะลอยไปลอยมาในลูกตา ทำให้เห็นเป็นจุดดำๆหรือเส้นดำๆ จะเห็นชัดขึ้นเมื่อมองแสงจ้าหรือมองไปยังพื้นหลังสีขาว เป็นโรคที่ไม่มีอันตรายโดยตัวของมันเอง คือเกิดจากความเสื่อมของวุ้นในตา มักเกิดในผู้ที่สายตาสั้นหรือเคยผ่าตัดหรือมีอุบัติเหตุในตาโรควุ้นในตาเสื่อมจะมีอันตรายเมื่อเมื่อวุ้นในตาเสื่อมและหลุดออกมามากจนไปดึงจอประสาทตาให้หลุดออกมาด้วย จะเห็นเหมือนมีม่านดำลงมาบดบังการมองเห็น อันนี้เป็นสัญญาณเตือนว่าต้องไปพบจักษุแพทย์เพื่อรักษาทันที เพราะจอประสาทตาที่หลุดลอกอาจทำให้เสียการมองเห็นได้ดังนั้นสามารถใช้ชีวิตประจำวันได้ตามปกติ ไม่มีข้อห้าม ทำกิจกรรมได้ทุกอย่าง ออกกลางแจ้งได้ อาจใส่แว่นดำเพื่อป้องกันรังสีจากแสงแดดมาทำลายตาเท่านั้น และถ้ามีสายตาสั้นอยู่ต้องใส่แว่นตาไว้ตลอดเวลาด้วยค่ะเพื่อไม่ให้สายตาสั้นมากขึ้นจะทำให้วุ้นในตาเสื่อมแย่ลงได้